laion/Wikipedia-Exotic huggingface dataset:
নাজমা আক্তার (রাজনীতিবিদ)

নাজমা আক্তার (জন্ম: ১ সেপ্টেম্বর ১৯৬৭) বাংলাদেশের বাগেরহাট জেলার রাজনীতিবিদ যিনি সংরক্ষিত মহিলা আসনের সংসদ সদস্য। নাজমা আক্তার ১ সেপ্টেম্বর ১৯৬৭ সালে বাগেরহাটের মোল্লাহাটে জন্মগ্রহণ করেন। তিনি এমএসএস ডিগ্রী অর্জন করেছেন। নাজমা আক্তার যুব মহিলা লীগের প্রতিষ্ঠাতা সভাপতি। ২০০২ সালের ৬ জুলাই গঠিত হয় যুব মহিলা লীগ এসময় তিনি আহ্বায়ক হিসেবে দায়িত্ব পান। সংগঠনটির প্রথম সম্মেলন ২০০৪ সালের ৫ মার্চ তিনি সভাপতি নির্বাচিত হন এবং ২০২২ সালের ১৫ ডিসেম্বর পর্যন্ত এ দায়িত্ব পালন করেন। তিনি আশির দশকে ছাত্রলীগের রাজনীতির মধ্য দিয়ে রাজনীতিতে প্রবেশ করে ছিলেন ছাত্রলীগের ছাত্রী বিষয়ক সম্পাদক। ঢাকা বিশ্ববিদ্যালয়ের রোকেয়া হলের ছাত্রলীগের দুইবারের সাধারণ সম্পাদক ও রোকেয়া হল ছাত্রী সংসদের জিএস। তিনি নবম জাতীয় সংসদের মহিলা আসন ২৪ থেকে মনোনীত সংসদ সদস্য ছিলেন। নবম সংসদে তিনি পররাষ্ট্র মন্ত্রণালয় সম্পর্কিত স্থায়ী কমিটির সদস্য ছিলেন। "৯ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। জাতীয় সংসদ। বাংলাদেশ সরকার। ২০১৬-১১-২৭ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০২০।  "Constituency 313"। www.parliament.gov.bd। ২০২০-০৮-১৪ তারিখে মূল থেকে আর্কাইভ করা। সংগ্রহের তারিখ ২০২০-১০-০১।  https://www.facebook.com/rtvonline। "যুব মহিলা লীগের সম্মেলন উদ্বোধন করলেন প্রধানমন্ত্রী"। RTV Online (ইংরেজি ভাষায়)। সংগ্রহের তারিখ ২০২২-১২-২০।  সমকাল প্রতিবেদক (১১ মার্চ ২০১৭)। "যুব মহিলা লীগের সভাপতি নাজমা ও সাধারণ সম্পাদক অপু"। দৈনিক সমকাল। সংগ্রহের তারিখ ১ অক্টোবর ২০২০। [স্থায়ীভাবে অকার্যকর সংযোগ]
অল হেইল, লাইবেরিয়া, হেইল!

অল হেইল, লাইবেরিয়া, হেইল! (ইংরেজি: All hail, Liberia, hail!) লাইবেরিয়ার জাতীয় সঙ্গীত। এটি গানের কথা দিয়েছেন রাষ্ট্রপতি ডানিয়েল বাশিএল ওয়ার্নার (১৮১৫-১৮৮০, লাইবেরিয়ার ৩য় রাষ্ট্রপতি ছিলেন) ইংরেজিতে এবং সুর দিয়েছেন "ওলমস্ট্রাড লুকা" (১৮২৬-১৮৬৯)। এইটি ১৮৪৭ সালে থেকে সরকারিভাবে জাতীয় সঙ্গীত হিসেবে ব্যবহার করা হচ্ছে। www.nationalanthems.info লাইবেরিয়ার অডিও জাতীয় সঙ্গীত লাইবেরিয়ার জাতীয় সঙ্গীতের তথ্য
শ্রেষ্ঠ পরিচালক বিভাগে তামিলনাড়ু রাজ্য চলচ্চিত্র পুরস্কার

শ্রেষ্ঠ পরিচালক বিভাগে তামিলনাড়ু রাজ্য চলচ্চিত্র পুরস্কার তামিলনাড়ু সরকার তামিল চলচ্চিত্রের জন্য প্রদত্ত তামিলনাড়ু রাজ্য চলচ্চিত্র পুরস্কারের অংশ হিসেবে সেই ১৯৬৭ সাল থেকে দিয়ে আসছে; পুরস্কারটি তামিলনাড়ু রাজ্য চলচ্চিত্র পুরস্কারের একটি অংশ। চাবি "Tamil Nadu announces film awards for three years"। indiaglitz.com। ২০০৪-১০-২৪ তারিখে মূল থেকে আর্কাইভ করা। সংগ্রহের তারিখ ২০০৯-১০-১৯।  "Tamilnadu State Film Awards – awards for Vikram, Jyotika"। cinesouth.com। ২০০৬-০২-১৮ তারিখে মূল থেকে আর্কাইভ করা। সংগ্রহের তারিখ ২০০৯-১০-২০।  "Tamilnadu govt awards Rajini and Kamal"। cinesouth.com। ২০০৭-০৯-১১ তারিখে মূল থেকে আর্কাইভ করা। সংগ্রহের তারিখ ২০০৯-১০-২০।  "State Awards for the year 2006 - Govt. of Tamil Nadu"। indiaglitz.com। ২০০৭-০৯-০৮ তারিখে মূল থেকে আর্কাইভ করা। সংগ্রহের তারিখ ২০০৯-০৭-০৫।  "Rajini, Kamal win best actor awards"। The Hindu। Chennai, India। ২০০৯-০৯-২৯। ২০০৯-১০-০১ তারিখে মূল থেকে আর্কাইভ করা। সংগ্রহের তারিখ ২০০৯-০৯-২৮।  "TN Govt. announces Tamil Film Awards for six years"। The Hindu। Chennai, India। ২০১৭-০৭-১৪। সংগ্রহের তারিখ ২০১৭-০৭-১৪।
মোল (একক)

মোল (প্রতীক - মোল) হচ্ছে এককের আন্তর্জাতিক পদ্ধতিতে (এসআই) পদার্থের পরিমাণ পরিমাপের একক। এক মোল পদার্থ বা এক মোল কণাকে৬.০২২১৪০৭৬×১০২৩টি কণা হিসেবে সংজ্ঞায়িত করা হয়, যা হতে পারে পরমাণু, অণু, আয়ন, অথবা ইলেকট্রন। সংক্ষেপে বলতে গেলে, কণার জন্যে ১ মোল = ৬.০২২১৪০৭৬×১০২৩। বর্তমান সংজ্ঞাটি ২০১৮ সালের নভেম্বরে সাতটি এসআই মৌলিক এককের একটি হিসেবে গৃহীত হয়। এর মধ্য দিয়ে পূর্বের সংজ্ঞাটিকে সংশোধন করা হয় যেটি একে কার্বনের একটি আইসোটোপ, কার্বন-১২ (12C) এর ১২ গ্রামে পরমাণুর সংখ্যা হিসেবে নির্ধারিত করত। ৬.০২২১৪০৭৬×১০২৩ সংখ্যাটি (অ্যাভোগেড্রো সংখ্যা) বাছাই করা হয়েছে যাতে অধিকাংশ ব্যবহারিক ক্ষেত্রে, গ্রাম এককে কোন রাসায়নিক যৌগের এক মোলের ভর ডাল্টন এককে ঐ যৌগের একটি অণুর গড় ভরের সাথে সংখ্যাগতভাবে সমান হয়। উদাহরণস্বরূপ, এই অনুযায়ী, এক মোল পানিতে রয়েছে ৬.০২২১৪০৭৬×১০২৩ সংখ্যক অণু, যার মোট ভর প্রায় ১৮.০১৫ গ্রাম - এবং এক অণু পানির গড় ভর প্রায় ১৮.০১৫ ডাল্টন। "On the revision of the International System of Units". IUPAC. Schmidt-Rohr, K. (2020). "Analysis of Two Definitions of the Mole That Are in Simultaneous Use, and Their Surprising Consequences”. J. Chem. Educ. 97: 597–602. Brown, L.; Holme, T. (2011) Chemistry for Engineering Students, Brooks/Cole.
ইয়োট্টা-

ইয়োট্টা হলো মেট্রিক ব্যবস্থায় সবচেয়ে বড় দশভিত্তিক উপসর্গ। ইয়োট্টা ১০২৪ সংখ্যক মান বা ১০,০০,০০,০০,০০,০০,০০,০০,০০,০০,০০,০০০ বা এক সেপ্টেলিয়ন প্রকাশ করে। এককের পূর্বে Y উপসর্গ দ্বারা ইয়োট্টাকে প্রকাশ করা হয়। প্রাচীন গ্রিক শব্দ অক্টো (ὀκτώ; oktṓ) থেকে এই উপসর্গের নামের উদ্ভব, যার অর্থ "আট", কেননা ইয়োট্টা ১০০০৮ এর সমান। ১৯৯১ সালে এটি আন্তর্জাতিক একক পদ্ধতি কর্তৃক প্রথম দশভিত্তিক উপসর্গ হিসেবে স্বীকৃত হয়। পৃথিবীর ভর প্রায় ৫৯৭২.৬ Yg (ইয়োট্টাগ্রাম)। মহাসাগরগুলোর ভর প্রায় ১.৪ Yg (ইয়োট্টাগ্রাম)। সূর্যের সম্পূর্ণ উৎপাদিত শক্তির পরিমাণ প্রায় ৩৮৫ YW (ইয়োট্টাওয়াট)। পর্যবেক্ষণযোগ্য মহাবিশ্বের ব্যাস প্রায় ৮৮০ Ym (ইয়োট্টামিটার) বলে ধারণা করা হয়। এক ইয়োট্টাবাইট (YB) হলো ডিজিটাল তথ্য বা তথ্য সংরক্ষণ ব্যবস্থার একটি একক, যা এক সেপ্টিলিয়ন বাইট বা ১,০০০ জেট্টাবাইটের সমান। ইয়োবিবাইট (YiB) হলো সমতুল্য দুইভিত্তিক উপসর্গবিশিষ্ট একক, যার মান ১০২৪৮ বাইট বা প্রায় ১.২ সেপ্টিলিয়ন বাইটের সমান। দশভিত্তিক উপসর্গ "Resolution 4 of the 19th CGPM (Conférence Générale des Poids et Mesures)"। বিআইপিএম (Bureau International des Poids et Mesures)।  Williams, David R.। "Earth fact sheet"। Earth fact sheet। NASA। সংগ্রহের তারিখ ৩১ অক্টোবর ২০১৫।  Kennish, Michael J. (২০০১)। Practical handbook of marine science। Marine science series (3rd সংস্করণ)। CRC Press। পৃষ্ঠা 35। আইএসবিএন 0-8493-2391-6।  "WolframAlpha: the Sun's total power output in yottawatts"।  "WolframAlpha: size of universe in yottameters"।  উইকিঅভিধানে ইয়োট্টা- শব্দটি খুঁজুন। বিআইপিএম ওয়েবসাইট
সন্ধ্যা (অভিনেত্রী)

সন্ধ্যা (জন্মঃ ১৯৮৮) ভারতের একজন অবসরপ্রাপ্ত চলচ্চিত্র অভিনেত্রী। তিনি তামিল, তেলুগু, কন্নড় এবং মালয়ালম চলচ্চিত্রে অভিনয় করতেন। ২০০৪ সালে মুক্তিপ্রাপ্ত কাদাল ছিলো তার অভিনীত প্রথম চলচ্চিত্র যে চলচ্চিত্রটি পশ্চিমবঙ্গে চিরদিনই তুমি যে আমার নামে পুনঃনির্মিত হয়েছিলো। কাদাল (২০০৪) চলচ্চিত্রটির জন্য সন্ধ্যা শ্রেষ্ঠ অভিনেত্রী বিভাগে ফিল্মফেয়ার পুরস্কার - তামিল জিতেছিলেন। কাদাল চলচ্চিত্রের পর তিনি একটি মালয়ালম চলচ্চিত্রে কাজ করেন এবং এরপর অভিনেতা জীবের সঙ্গে ঢিশুম (২০০৬) চলচ্চিত্রে অভিনয় করেন, যেটি ছিলো তামিল ভাষার। চলচ্চিত্র জীবনে কাদাল ছাড়া আর কোনো উল্লেখযোগ্য চলচ্চিত্রে সন্ধ্যা অভিনয় করেননি বিধায় তাকে অনেকে 'কাদাল সন্ধ্যা' বলে ডাকে। ২০০৬ সালে তিনি সিলামবারাসান অভিনীত ভাল্লাভান চলচ্চিত্রে অভিনয় করেন, এই চলচ্চিত্রে নয়নতারা এবং রীমা সেনও ছিলেন এবং এই চলচ্চিত্রটিতে সন্ধ্যার খুবই একটি ছোটো চরিত্র ছিলো। ২০২০ সালে তিনি সান টিভিতে তামিল নাটকে অভিনয় করা শুরু করেন। সন্ধ্যার জন্মনাম ছিলো রেবতী, চেন্নাইতে বড় হওয়া সন্ধ্যা উচ্চ মাধ্যমিক পর্যন্ত পড়েছিলেন। ২০১৫ সালে বিয়ে করার পর আর চলচ্চিত্রে অভিনয় করবেননা বলে সন্ধ্যা সিদ্ধান্ত নিয়েছিলেন। Raghavan, Nikhil (২৫ ডিসেম্বর ২০০৯)। "Merry days are here"। The Hindu। Chennai। সংগ্রহের তারিখ ২১ ডিসেম্বর ২০১১।  https://www.filmibeat.com/tamil/news/2018/kaadhal-sandhya-found-her-role-simbu-s-vallavan-be-big-disappointment-280936.html "Archived copy"। ১৯ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০১৩।  ইন্টারনেট মুভি ডেটাবেজে সন্ধ্যা (ইংরেজি)
রোনাল্ড ম্যালেট

রোনাল্ড লরেন্স ম্যালেট (জন্ম ৩০ মার্চ, ১৯৪৫) একজন আমেরিকান তাত্ত্বীয় পদার্থবিজ্ঞানী, লেখক। ১৯৭৫ সাল থেকে কানেকটিকাট বিশ্ববিদ্যলয়ের প্রফেসর হিসেবে তিনি দায়িত্ব পালন করে আসছেন। টাইম ট্রাভেল নিয়ে তার গবেষণার তিনি বিখ্যাত। ১৯৪৫ সালের ৩০ মার্চ যুক্তরাষ্ট্রের পেনসিলভেনিয়ায় তিনি জন্মগ্রহণ করেন। ১০ বছর বয়সে তার বাবা হৃদযন্ত্রের ক্রিয়া বন্ধ হয়ে মারা যান। এক বছর পরে এইজ. জি. ওয়েলস এর টাইম মেশিনের ওপর একটি কমিক বই পড়া শুরু করেন। এটা থেকে অনুপ্রাণিত হয়ে ঠিক করেন টাইম ট্রাভেলের সাহায্যে ফিরে এসে তিনি তার বাবাকে বাঁচিয়ে তুলবেন। এটাই মূলত তাকে টাইম ট্রাভেল নিয়ে গবেষণা করতে অনুপ্রাণিত করেছে। ভিয়েতনাম যুদ্ধের সময়ে চার বছর মার্কিন বিমানবাহিনীতে দায়িত্ব পালন করেন। ১৯৬৬ সালে তিনি দেশে ফিরে আসেন। ঐ বছরই বৈজ্ঞানিক কল্পকাহীনির ওপর ভিত্তি করে বানানো টেলিভিশন ধারাবাহিক স্টার ট্রেক শুরু হয়। ১৯৭৩ সালে ২৮ বছর বয়সে পেনসিলভেনিয়া বিশ্ববিদ্যালয় থেকে ম্যালেট পি.এইচ.ডি ডিগ্রি অর্জন করেন। একই বছরে শিক্ষকতায় সহযোগিতার জন্য পুরস্কৃত হন। ১৯৭৫ সালে সহকারী অধ্যাপকি হিসেবে কানেকটিকাট বিশ্ববিদ্যালয়ে যোগ দেন। ১৯৮৭ সালে অধ্যাপক পদে উন্নীত হন। এর মধ্যে তিনি নানান পুরস্কারে ভূষিত হয়েছেন। ২০১৮ পর্যন্ত, তিনি আমৃত্যু অধ্যাপক হিসেবে কানেকটিকাট বিশ্ববিদ্যালয়ে অধ্যাপনা করেছেন। ম্যালেট আমেরিকান পদার্থবীদ সমাজ এবং জাতীয় কালো পদার্থবীদদের সমাজের সদস্য। তার ভাই একজন চিত্রশিল্পী। তার নাম কেইথ ম্যালেট। সাধারণ আপেক্ষিকতায় অবদানকারীদের তালিকা Dr. Ronald Mallett Builds a Time Machine। YouTube। ১৬ জুলাই ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Ronald L. Mallett। Time Traveler: A Scientist's Personal Mission to Make Time Travel a Reality। Bruce Henderson। আইএসবিএন 9781568583631।  "Biography, Bibliography and Professional Summary of Ronald L. Mallett, Professor, Department of Physics" (PDF)। Phys.uconn.edu। এপ্রিল ২০০৩। সংগ্রহের তারিখ ১০ জুলাই ২০১৮।  "Professional Summary of Ronald L. Mallett"। Phys.uconn.edu। সংগ্রহের তারিখ ১০ জুলাই ২০১৮।  "Emeritus faculty"। Phys.uconn.edu। সংগ্রহের তারিখ ১২ নভেম্বর ২০১৮।  Biography প্রবেশদ্বার Physics প্রবেশদ্বার Mallett's UConn homepage ইন্টারনেট মুভি ডেটাবেজে রোনাল্ড ম্যালেট (ইংরেজি) R. L. Mallett, "Weak gravitational field of the electromagnetic radiation in a ring laser" R.L. Mallett "The gravitational field of a circulating light beam" Ron Mallett interviewed on Conversations from Penn State My Brilliant Plan - This American Life The episode contains a story about Ron Mallett's life goal of creating a time machine. A list of documentaries Mallett has been featured in Ron Mallett Penn State African American Chronicles profile and interview Publications @ Astrophysics Data System
ডেরেক অ্যাবট

ডেরেক অ্যাবট (জন্মঃ ৩মে, ১৯৬০; দক্ষিণ কেনসিংটন, লন্ডন, যুক্তরাজ্য) একজন পদার্থবিজ্ঞানী এবং ইলেকট্রনিক প্রকৌশলী। যুক্তরাজ্যের সাসেক্সে কোপথ্রন প্রিপারেটরি স্কুলে ১৯৬৯ থেকে ১৯৭১ সাল পর্যন্ত তিনি পড়াশুনা করেছেন। ১৯৭১ থেকে ১৯৭৮ সাল পর্যন্ত লন্ডনের হল্যান্ড পার্ক স্কুলে তিনি পড়াশুনা করেছেন। যুক্তরাজ্যের উইম্বলিতে জিইসি হার্স্ট রিসার্চ সেন্টারে ১৯৭৭ সাল থেকে তিনি কাজ করা শুরু করেন। সেখানে সিসিডি এবং মাইক্রোচিপের নকশা নিয়ে তিনি কাজ করেন। কাজ করার সময়েই লোবোরো বিশ্ববিদ্যালয় থেকে ১৯৮২ সালে পদার্থবিজ্ঞানে তিনি স্নাতক ডিগ্রি অর্জন করেন। ১৯৮৬ সালে, অস্ট্রেলিয়ার এডিলেইডে অবস্থিত অস্টেক মাইক্রোসিস্টেমসে একজন মাইক্রোচিপ নকশাকার হিসেবে তিনি কাজ শুরু করেন। ১৯৯৫ সালে, অস্ট্রেলিয়ার এডিলেইড বিশ্ববিদ্যালয় থেকে ইলেকট্রিকাল এবং ইলেক্ট্রনিক্স ইঞ্জিনিয়ারিং বিভাগে তিনি পি এইচ ডি ডিগ্রি লাভ করেন। তার সুপারভাইজার ছিলেন কামরান এশাঘ্রিয়ান এবং ব্রুস আর. ডেভিস ২০০৫ সালে আইইইই এর একজন সদস্য হন। Who's Who in South Australia, Ed. Suzannah Pearce, Publ: Crown Content Pty Ltd., Melbourne, Australia, 2007, p. 1, আইএসবিএন ৯৭৮-১-৭৪০৯৫-১৪২-৫ http://www.eleceng.adelaide.edu.au/people/profiles/academic.html#abbott IEEE Trans. Instrum. & Meas., Vol. 51, No. 2, p. 309, 2002 What's happening in the IEEE, March 2005 ওয়েব্যাক মেশিনে আর্কাইভকৃত ১৬ সেপ্টেম্বর ২০১৮ তারিখে Our newest Fellow: Dr Derek Abbott FIEEE http://www.genealogy.math.ndsu.nodak.edu/id.php?id=101078 IEEE Fellows - A ওয়েব্যাক মেশিনে আর্কাইভকৃত ২০১২-১১-২০ তারিখে, retrieved 2012-10-28. উইকিউক্তিতে ডেরেক অ্যাবট সম্পর্কিত উক্তির সংকলন রয়েছে।
আল্লাহু আকবার (সঙ্গীত)

আল্লাহু আকবার (সঙ্গীত) (আরবি: الله أكبر‎; ইংরেজি: God is Great; বাংলা: আল্লাহ্‌ মহান) লিবিয়ার জাতীয় সঙ্গীত। এইটি আসলে একটি মিশরীয় মার্চইং গান ছিল যেটি ১৯৫৬ সালে সুয়েজ খাল যুদ্ধের সময় সিরিয়া এবং মিশরে জনপ্রিয় হয়েছিল। লিবিয়ার সরকারি সঙ্গীত হিসেবে লিবিয়ার নেতা মুয়াম্মার আল গদ্দাফি একে ১লা সেপ্টেম্বর, ১৯৬৯ সালে অবলম্বন করা হয়েছিল, আরব বিশ্ব একত্রিত করার তার আশা দেখাচ্ছে। সঙ্গীতটির কথা দিয়েছেন "মাহমুদ এল-শেরিফ" এবং এর সুর দিয়েছেন "আবদাল্লা শামস এল-দীন"। en.wikipedia.org www.nationalanthems.info Online Museum, Syrian History.com। ""Songs through History""। ২০০৫-১২-১১ তারিখে মূল থেকে আর্কাইভ করা। সংগ্রহের তারিখ ২০০৬-০৪-১৫।  Watch a video with the Libyan Nation Anthem as its background music.
পল্লী নিকেতন

পল্লী নিকেতন কবিগুরু রবীন্দ্রনাথ ঠাকুরের শ্রীনিকেতনের আদলে গড়া এক সামাজিক এবং সাংস্কৃতিক প্রতিষ্ঠান। বর্তমানে এটি পশ্চিমবঙ্গ সরকারের স্বীকৃতি প্রাপ্ত এবং জনশিক্ষা প্রসার দপ্তরের অধীনস্থ একটি সংস্থা। ১৯৪৭ খ্রিস্টাব্দে ভারতের স্বাধীনতা লাভের পর অবিভক্ত বাংলার স্বদেশ মন্ত্রে দীক্ষা নিয়েছিলেন যাঁরা, তাঁদের অনেকেই পশ্চিমবঙ্গের অবিভক্ত চব্বিশ পরগনা জেলার (বর্তমানে উত্তর চব্বিশ পরগনা জেলার) বাগু, সপ্তগ্রাম সন্নিহিত অঞ্চলে অবস্থান করছিলেন। তাঁদের অন্যতম হলেন - মুক্তি সংঘের প্রতিষ্ঠাতা হেমচন্দ্র ঘোষ, ভূপেন্দ্রকিশোর রক্ষিত রায়,নেতাজী সুভাষ চন্দ্র বসুর বেঙ্গল ভলেন্টিয়ার্সের মেজর সত্য গুপ্ত,কলকাতার রাইটার্স বিল্ডিং বর্তমানে মহাকরণের অলিন্দযুদ্ধের বিনয়-বাদল-দীনেশ এর পরামর্শদাতা রসময় শূর ও বাদলের শিক্ষক নিকুঞ্জ সেন, উজ্জ্বলা মজুমদার প্রমুখেরা। 'অসি' ছেড়ে 'মসী' হাতে নেওয়া বিপ্লবীরা দৃষ্টি দিলেন গ্রামোন্নয়নের কাজে। বাগু এবং পার্শ্ববর্তী গ্রামের মানুষদের আর্থিক স্বনির্ভরতা দিতে প্রয়োজন বোধ করলেন সামাজিক ও সাংস্কৃতিক মানোন্নয়নের। কপর্দকশূন্য বিপ্লবীরা শরণাপন্ন হন এলাকার বিত্তশালী জমিদার সর্বেশ্বর মণ্ডলের কাছে। তিনি নির্দ্বিধায় নয় বিঘা জমি ও বেশ কয়েক গোলা ধান দিয়ে দেন তাঁদের। ধান বিক্রির অর্থে সেই জমিতে গড়ে তোলেন স্কুলের কাঠামো। সংগৃহীত অর্থে কিছু আসবাবপত্র। এমন প্রচেষ্টায় স্বাধীনতার দীর্ঘ সাত বৎসর পর ১৯৫৪ খ্রিস্টাব্দে পূর্ণরূপে আত্মপ্রকাশ করে পল্লী নিকেতন সপ্তগ্রাম স্কুল। শ্রীনিকেতনের আদলে প্রথমে "সপ্তগ্রাম উন্নয়ন পঞ্চায়েত" ও পরে "পল্লী নিকেতন" নামে প্রতিষ্ঠিত হয় এই প্রতিষ্ঠান। পল্লীর সামগ্রিক উন্নয়নের লক্ষ্যে বিপ্লবীরা যে যে পদক্ষেপ নিয়েছিলেন সেগুলির মধ্যে ছিল - বিদ্যালয়ের সুপরিচালনার সাথে ছাত্রদের সামাজিক ও সাংস্কৃতিক কাজকর্মে উদ্বুদ্ধ করা ও গ্রামবাসীদের মূল স্রোতে নিয়ে আসা 'বয়স্ক শিক্ষা কেন্দ্র স্থাপন' - বাগু, আড়বেলিয়া, শিখরপুর, উত্তর ও দক্ষিণ নয়াবাদে পাঁচটি বয়স্ক শিক্ষা কেন্দ্র প্রতিষ্ঠিত হয়েছিল। 'লাইব্রেরী প্রতিষ্ঠা' 'বৃত্তিমূলক প্রশিক্ষণ ও উৎপাদন ব্যবস্থা' 'দুগ্ধ সরবরাহ কেন্দ্র প্রতিষ্ঠা' - রেড ক্রশ সোসাইটি ও ইউনাইটেড কাউন্সিল অফ রিলিফ অ্যান্ড ওয়েলফেয়ার' এর সহযোগিতায় বিনামূল্যে গুঁড়ো দুধ বণ্টন 'চিকিৎসা ব্যবস্থা' - দাতব্য হোমিও চিকিৎসার সুযোগ প্রদান 'ডাকঘর প্রতিষ্ঠা' 'ভবন নির্মাণ' - ছাত্রদের জন্য 'রবীন্দ্র ভবন',পল্লী নিকেতনে 'নেতাজী ভবন', রিফ্রেশার কোর্সের জন্য 'বিবেকানন্দ ভবন', বিজ্ঞান গবেষণার জন্য আচার্য জগদীশ ভবন, নিম্ন শিক্ষা বুনিয়াদি বিদ্যালয়ের জন্য 'শ্রী নিবেদিতা ভবন'ইত্যাদি। "বাদল গুপ্তকে সশস্ত্র সংগ্রামে উদ্বুদ্ধ করেছিলেন,অলিন্দ যুদ্ধের পরিকল্পনাতেও গুরুত্বপূর্ণ ভূমিকা ছিল নিকুঞ্জ সেনের | Bangla Amar Pran - The glorious hub for the Bengal"। banglaamarpran.in (ইংরেজি ভাষায়)। ২০২০-১০-০১। ২০২১-০৮-০১ তারিখে মূল থেকে আর্কাইভ করা। সংগ্রহের তারিখ ২০২১-০৮-০১।  'বিপ্লবী-তীর্থ পল্লী নিকেতন' সংকলন ও সম্পাদনা শেখ আলী আহসান - অলিন্দ যুদ্ধের ৭৫ বৎসর পূর্তি উৎসব কমিটি রাজারহাট কলকাতা প্রকাশিত "'অনাদরে মলিন হয়ে যাচ্ছে বিপ্লবীদের স্কুল ....'"। সংগ্রহের তারিখ ২০২০-০৯-৩০।
জুলস অ্যারন্স

জুলস অ্যারন্স (অক্টোবর ৩, ১৯২১ – নভেম্বর ২১, ২০০৮) ছিলেন একজন আমেরিকান মহাকাশ পদার্থবিজ্ঞানী, যিনি রেডিও-তরঙ্গ গবেষণায় তার অবদানের জন্য এবং বোস্টনে স্ট্রিট ফটোগ্রাফির জন্য পরিচিত উল্লেখযোগ্য আলোকচিত্রশিল্পীদের একজন। অ্যারনস নিউ ইয়র্কের ব্রঙ্কসে জন্মগ্রহণ করেন, যেখানে তার বাবা পোশাক শিল্পে কাজ করতেন। তিনি ১৯৪২ সালে নিউ ইয়র্ক সিটি কলেজ থেকে স্নাতক ডিগ্রী অর্জন করেন। দ্বিতীয় বিশ্বযুদ্ধের সময় তিনি আর্মি সিগন্যাল কর্পসে কর্মরত ছিলেন। তিনি বোস্টন বিশ্ববিদ্যালয়ে পদার্থবিজ্ঞান অধ্যয়ন করেন, ১৯৪৯ সালে মাস্টার্স ডিগ্রী অর্জন করেন। ১৯৫৩ সালে তিনি একটি ফুলব্রাইট বৃত্তি অর্জন করেন এবং প্যারিস বিশ্ববিদ্যালয় থেকে পিএইচডি ডিগ্রী অর্জন করেন। ১৯৪৮ থেকে ১৯৮১ সাল পর্যন্ত অ্যারনস হ্যান্সকম ফিল্ডের এয়ার ফোর্স জিওফিজিক্স রিসার্চ ল্যাবরেটরিতে উচ্চপদস্থ্ বিজ্ঞানী হিসেবে কাজ করেন, যেখানে তার গবেষণা স্যাটেলাইট এবং বৈশ্বিক অবস্থান নির্ণয় প্রযুক্তির উন্নয়নে সাহায্য করে। ন্যাশনাল সায়েন্স ফাউন্ডেশনের সুনন্দা বসু অ্যারনসকে "আয়নোস্ফিয়ারের বিকন স্যাটেলাইট গবেষণার অগ্রদূত" হিসেবে বর্ণনা করেছেন। প্যারিসে অধ্যয়নের সময় অনেক ইউরোপীয় বিজ্ঞানীর সাথে কাজ করার পর, ১৯৫৭ সালে তিনি যৌথ স্যাটেলাইট স্টাডিজ গ্রুপ প্রতিষ্ঠা করেন, এটি হলো বিজ্ঞানীদের একটি আন্তর্জাতিক দল যারা স্যাটেলাইট সংকেত এর উপর বায়ুমণ্ডলীয় প্রভাব সম্পর্কে অধ্যয়ন করেন। এই দলটি অবশেষে বিকন স্যাটেলাইট স্টাডিজ (বিএসএস) গ্রুপে পরিণত হয়। ১৯৮১ সালে অ্যারন্স বোস্টন বিশ্ববিদ্যালয়ের জ্যোতির্বিজ্ঞান বিভাগের অধ্যাপক হন, এবং ১৯৮৭ সালে বিশ্ববিদ্যালয়ের মহাকাশ পদার্থবিজ্ঞান কেন্দ্র প্রতিষ্ঠা করতে সাহায্য করেন। বি.ইউতে থাকাকালীন তিনি জিপিএস স্যাটেলাইট ব্যবহার করে নিরক্ষীয় ও উচ্চ অক্ষাংশের আয়নোস্ফিয়ারের উপর চৌম্বক ঝড়ের প্রভাব নিয়ে গবেষণা করেন। তিনি তার কর্মজীবনে ১০০টি বৈজ্ঞানিক গবেষণাপত্র প্রকাশ, এবং স্কিনটিলেশন ঘটনা সম্পর্কে একটি বই সম্পাদনা করেছেন। অ্যারন্স প্রথম তরুণ বয়সে ফটোগ্রাফিতে আগ্রহী হয়ে ওঠেন, তখন নিউ ইয়র্কের রকওয়েতে তার পরিবারের ছবি তুলতেন।পরবর্তীতে, তার কলেজ ডিগ্রী অর্জন এবং একজন বিজ্ঞানী হিসেবে কাজ করার সময়, তিনি তার শিল্পকে বিকশিতকরণে মনোনিবেশ অব্যাহত রাখেন,তিনি বিশ্বব্যাপী ব্যবসায়িক ভ্রমণে তার ক্যামেরা তার সঙ্গে নিতেন। অন্যান্য স্ট্রিট ফটোগ্রাফারদের মত ৩৫ মিমি ক্যামেরার পরিবর্তে তিনি একটি টুইন-লেন্স রিফ্লেক্স ক্যামেরা বেছে নেন। চোখের স্তরের বদলে কোমর স্তর থেকে ছবি তোলা তাকে কম স্পষ্ট করে তোলে, এবং তাই স্পষ্ট দৃশ্যে অনুপ্রবেশের সম্ভাবনা কম। তার বিষয়বস্তু নির্বাচনের চেয়ে, তার মুদ্রণ দক্ষতা তাকে একজন আলাদা আলোকচিত্রশিল্পী পরিচিত করে তুলে। তিনি তার বাড়ির বেসমেন্টে একটি অন্ধকার ঘর রাখেন, যা ২০১০ সালে দিস ওল্ড হাউসঅনুষ্ঠানের একটি পর্বে প্রদর্শিত হয়;এটি ছিল অনুষ্ঠানটির পক্ষ থেকে তার ফটোগ্রাফির প্রতি একটি নিবেদন। তার ছবি ধারণকৃত ছবির মধ্যে রয়েছে আধুনিক শিল্প জাদুঘর, বিবলিওথেক ন্যাশনাল দে ফ্রান্স, বোস্টন মিউজিয়াম অফ ফাইন আর্টস, রোড আইল্যান্ড স্কুল অফ ডিজাইন মিউজিয়াম, ডিকর্ডোভা জাদুঘর, বোস্টন সোসাইটি ইত্যাদি। অ্যারনস ১৯৪৪ সালে জিনেট ল্যাম্পার্ট বিয়ে করেন এবং ফিলিপ এবং হার্বার্ট নামে দুইন পুত্র ছিল। তিনি ২১ নভেম্বর, ২০০৮ তারিখে ম্যাসাচুসেটসের নিউটনে তার বাড়িতে মৃত্যুবরণ করেন। Mendillo, Michael (মার্চ ২০০৯)। "Jules Aarons (1921-2008)"। Eos। 90 (9): 71–72। ডিওআই:10.1029/2009EO090005।  Feeney, Mark (২৪ নভেম্বর ২০০৮)। "Jules Aarons, 87, renowned documentary photographer"। The Boston Globe। সংগ্রহের তারিখ ৬ ডিসেম্বর ২০১৫।
অনিল বিশ্বাস (সুরকার)

অনিল বিশ্বাস (৭ জুলাই ১৯১৪ – ৩১ মে ২০০৩) ছিলেন একজন প্রখ্যাত ভারতীয় বাঙালি সুরকার ওসঙ্গীত পরিচালক। তিনি পাশ্চাত্য অর্কেস্ট্রাসঙ্গীত ও বাংলার লোকসঙ্গীতের সংযোগে ভারতীয় চলচ্চিত্রসঙ্গীতের বিশেষ উন্নতিসাধন করেছিলেন। বাদ্যবৃন্দ ও বৃন্দগানের ক্ষেত্রেও তার অবদান বেশ অবদান রয়েছে। চলচ্চিত্রের সঙ্গীতে তার নিরবচ্ছিন্ন অবদানের কারণে ভারতীয় চলচ্চিত্র মহলে তাকে ‘পিতামহ ভীষ্ম’ আখ্যা দেওয়া হয়। অনিল বিশ্বাসের জন্ম অধুনা বাংলাদেশের বরিশালে। কৈশোরে স্বাধীনতা আন্দোলনে যোগ দিয়েছিলেন তিনি। ১৯৩০ সালেসঙ্গীতের টানে চলে আসেন কলকাতায়। যুক্ত হন মেগাফোন কোম্পানির সঙ্গে। গান প্রতি ৫ টাকা পারিশ্রমিকে শুরু করেন গীতি রচনা ও সুরসংযোজনার কাজ। পাশাপাশি যোগ দেন রঙমহল থিয়েটারে। গান, অভিনয় ও অর্কেস্ট্রা পরিচালনার ভার সেখানে ন্যস্ত ছিল তার উপরেই। তিন বছর রঙমহলে চাকরি করার পর ১৯৩৪ সালে পাড়ি দেন বোম্বাই শহরে। ১৯৩৫ সালে ইস্টার্ন আর্টস-এর ব্যানারে ও তারসঙ্গীত পরিচালনায় মুক্তি পায় প্রথম ছবি ধরম কী দেবী। এরপর জাগিরদার, গ্রামোফোন সিঙ্গার ও মহাগীত-এর মতো হিট ছবিতেসঙ্গীত পরিচালনা করেন তিনি। তিনিই প্রথম ভারতীয়সঙ্গীত পরিচালক যিনি টুয়েলভ পিস অর্কেস্ট্রা ব্যবহার করেছিলেন। তারসঙ্গীত পরিচালনায় আরাম, আরজু, অঙ্গুলিমাল, অনোখা প্যার, কিসমত, পহেলী নজর, তারানা, পরদেশী, ওয়ারিশ, হামদর্দ প্রভৃতি ছবির গান আজও সমান জনপ্রিয়। এই ছবিগুলিতে তিনি সুরারোপ করেছিলেন ভারতীয় রাগের ভিত্তিতে। ১৯৪২ সালে নির্মিত কিসমত ছবিটি টানা তিনবছর সিনেমা হলে ছিল। বহু বছরে শোলে এই রেকর্ড ভাঙতে সক্ষম হয়। ১৯৬৩ সালে বোম্বাইয়ের পাট চুকিয়ে দিল্লি চলে যান অনিল বিশ্বাস। ১৯৭৫ খ্রিষ্টাব্দ অবধি আকাশবাণীর প্রধান প্রযোজকের পদে আবৃত থাকেন তিনি। লোকসঙ্গীতের প্রতি তার টান ছিল আমৃত্যু। ২০০৩ সালে মৃত্যুর কিছুকাল আগেও বরিশালে ছেলেবেলায় শোনা কিছু গান রেকর্ড করতে চেয়েছিলেন তিনি। গায়িকা মীনা কাপুর তার সহধর্মিনী। ভারতীয় চলচ্চিত্র শিল্পে, বিশেষত চলচ্চিত্রসঙ্গীতের জগতে তার অবদান অনস্বীকার্য। তিনিই প্রথম ভারতীয় চলচ্চিত্র সঙ্গীতে পাশ্চাত্য অর্কেস্ট্রার প্রবর্তন করেন। আবার, অনেক প্রতিষ্ঠিত গায়ক-গায়িকা তার সুরারোপিত গান গেয়েই জনপ্রিয়তা অর্জন করেন। মুকেশ ও তালাত মামুদ তারসঙ্গীত পরিচালনাতেই জীবনে প্রথম প্লে-ব্যাক গেয়েছিলেন। অনিল বিশ্বাসের সুরারোপিত কয়েকটি চলচ্চিত্র হল : আরাম (১৯৫১) অঙ্গুলিমাল (১৯৬০) আনোখা প্যার (১৯৪৮) দো রাহে (১৯৫২) গজরে (১৯৪৮) হীর (১৯৫৬) যাসুস (১৯৫৭) জিত (১৯৪৯) পহেলি নজর ওয়ারিস (১৯৫৪) ছোটি ছোটি বাতেঁ (১৯৬৫, শেষ সুরারোপিত ছবির নাম) সংসদ বাঙালি চরিতাভিধান, দ্বিতীয় খণ্ডের সংযোজন, অঞ্জলি বসু সম্পাদিত, সাহিত্য সংসদ, কলকাতা, ২০০৪ https://www.nytimes.com/2003/06/04/arts/anil-biswas-89-whose-music-used-orchestras-in-indian-films.html https://www.theguardian.com/news/2003/jul/05/guardianobituaries.india https://m.tribuneindia.com/2003/20030601/main8.htm[স্থায়ীভাবে অকার্যকর সংযোগ] https://m.rediff.com/movies/2003/may/31anil.htm https://web.archive.org/web/20030725081835/http://www.thehindu.com/thehindu/2003/06/01/stories/2003060103640800.htm ইন্টারনেট মুভি ডেটাবেজে অনিল বিশ্বাস (ইংরেজি) একটি শ্রদ্ধাঞ্জলি ওয়েবসাইট ভিডিও লিঙ্ক অনিল বিশ্বাস ফিল্ম সংস
মাছপাড়া ইউনিয়ন

মাছপাড়া ইউনিয়ন রাজবাড়ী জেলার পাংশা উপজেলার অন্তর্গত একটি ইউনিয়ন। ইউনিয়নটি পাংশা উপজেলা শহর থেকে ৫ কিলোমিটার পশ্চিমে অবস্থিত। কুষ্টিয়া জেলার খোকসা উপজেলা শহর থেকে ৫ কিলোমিটার পূর্ব দিকে অবস্থিত। এর আয়তন ৫০১৭ একর। মাছপাড়া ইউনিয়নটি ১৫ টি গ্রামের সমন্বয়ে গঠিত। এগুলো হলোঃ লক্ষণদিয়া গাঁড়াল মাছপাড়া হলুদবাড়ীয়া শিহড় রামকোল বাহাদুরপুর মেঘনা মথুরাপুর বরুরিয়া নিভাএনায়েতপুর জয়গ্রাম কানুখালী নওপাড়া খালকুলা পেঁচুয়াট শিক্ষা প্রতিষ্ঠান রয়েছে- কলেজঃ ০১টি মাধ্যমিক বিদ্যালয়ঃ ০২ টি প্রাথমিক বিদ্যালয়ঃ ১৩ টি মাদ্রাসাঃ ০১ টি "মাছপাড়া ইউনিয়ন"। সংগ্রহের তারিখ ২০২০-১১-০১। [স্থায়ীভাবে অকার্যকর সংযোগ] "পাংশা উপজেলা - বাংলাপিডিয়া"। bn.banglapedia.org। সংগ্রহের তারিখ ২০২০-১১-০১।  জাতীয় তথ্য বাতায়নে মাছপাড়া ইউনিয়ন
মনোজ মিত্র

মনোজ মিত্র (জন্ম ডিসেম্বর ২২, ১৯৩৮) একজন বাঙালি থিয়েটার, চলচ্চিত্র এবং টেলিভিশন অভিনেতা এবং নাট্যকার। মনোজ মিত্র ১৯৩৮ সালের ডিসেম্বর ২২ তারিখে ব্রিটিশ ভারতের সাতক্ষীরা জেলার চক্কামক্কাই গ্রামে জন্মগ্রহণ করেন। তিনি ১৯৫৭ সালে কলকাতায় মঞ্চনাটকে অভিনয় শুরু করেন। ১৯৭৯ সালে তিনি চলচ্চিত্রে অভিনয় শুরু করেন। তিনি রবীন্দ্রভারতী বিশ্ববিদ্যালয়ে নাট্যকলা বিভাগের অধ্যক্ষ হিসেবে যোগ দেওয়ার আগে বিভিন্ন কলেজে দর্শন বিষয়েও শিক্ষকতা করেন। যদিও তিনি তার প্রথম নাটক বগলধীমান লেখেন ১৯৫৯ সালে, যেটি তাকে প্রথম পরিচিতি এনে দেয় কিন্তু ১৯৭২ এ চাঁক ভাঙা মধু নাটকের মাধ্যমে তার উপস্থিতি প্রকাশ পায়, যে নাটকটি বিভাষ চক্রবর্তী মঞ্চ নির্দেশনা দিয়েছিলেন। শ্রেষ্ঠ নাট্যকারের জন্য সঙ্গীত নাটক অকাদেমি পুরস্কার (১৯৮৫) শ্রেষ্ঠ নাট্যকারের জন্য কলকাতা বিশ্ববিদ্যালয় পুরস্কার (১৯৮৬) শ্রেষ্ঠ নাট্যকারের জন্য পশ্চিমবঙ্গ রাজ্য সরকার পুরস্কার (১৯৮৩ এবং ১৯৮৯) এশিয়াটিক সোসাইটির স্বর্ণপদক (২০০৫) শ্রেষ্ঠ অভিনেতার জন্য পূর্ব ফিল্মফেয়ার পুরস্কার (১৯৮০) বাংলাদেশ থিয়েটার সোসাইটি থেকে মুনীর চৌধুরী পুরস্কার (২০১১) দীনবন্ধু পুরস্কার (২৫ মে ২০১২) কলাকার পুরস্কার ১৪৩০ বঙ্গাব্দের আনন্দ পুরস্কার (২০২৪) আত্মজীবনীমূলক গ্রন্থ মনোজাগতিক শীর্ষক গ্রন্থের জন্য At play with a pack of cards প্রতিবেদন, নিজস্ব। "manoj mitra | 'মনোজাগতিক' সন্ধ্যায় নাটকের স্মৃতিকথারা"। www.anandabazar.com। সংগ্রহের তারিখ ২০২৩-০৩-০৪।  "ভিড়ে হারিয়ে গেল ছাতা, আর হারিয়ে গেল দেশ: মনোজ মিত্র"। Hindustantimes Bangla। ২০২২-০৮-১৩। সংগ্রহের তারিখ ২০২৩-০৩-০৪।  "বাংলার গর্ব অমর্ত্য সেনকে অপমান, বিদ্যুতের উপাচার্য পদে থাকার যৌক্তিকতা নিয়ে প্রশ্ন বিশিষ্টদের"। www.sangbadpratidin.in। সংগ্রহের তারিখ ২০২৩-০৩-০৪।  "ট্রামের কামরায় দামি পার্কার কলম চুরি হয়েছিল তাঁর পকেট থেকে, নস্টালজিক মনোজ মিত্র"। News18 Bengali। ২০২৩-০২-২৫। সংগ্রহের তারিখ ২০২৩-০৩-০৪।  "দৈনিক প্রথমআলো। প্রতিবেদন প্রকাশিত হয়েছে ০৬-০১-২০১০"। ২০১৭-০২-২৩ তারিখে মূল থেকে আর্কাইভ করা। সংগ্রহের তারিখ ২০১৪-০১-১২।  Manoj Mitra going strong at 72. মনোজ মিত্র, ভারতীয় থিয়েটার "Kalakar award winners" (পিডিএফ)। Kalakar website। ২৫ এপ্রিল ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ১৬ অক্টোবর ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "তিন ভুবনের পারে আনন্দ-নির্বাচন"। সংগ্রহের তারিখ ২০২৪-০৪-১৪।  ইন্টারনেট মুভি ডেটাবেজে মনোজ মিত্র (ইংরেজি) উইকিমিডিয়া কমন্সে মনোজ মিত্র সংক্রান্ত মিডিয়া রয়েছে।